আগুন লাগার জন্য পোস্ট অফিস বন্ধ। প্রথম কদিন মানিয়ে নিয়েছিলেন গ্রাহকরা। তবে গ্রাহকদের এখন বক্তব্য, সহ্যের সীমা ছাড়িয়েছে। দেড় মাস পেড়িয়ে যাওয়ার পরও পোস্ট অফিস খোলেনি। উল্টে পিছনের গেট দিয়ে পোস্ট অফিসে ঢুকলেই ডাক কর্মীরা পরামর্শ দিচ্ছেন ধারেকাছে অন্য পোস্ট অফিসে যাওয়ার।  পোস্ট মাস্টার আশ্বাস দিচ্ছেন বটে। তবে তাতেও আশ্বস্থ হতে পারছেন না গ্রাহকরা। প্রায় দেড় মাস ধরে বন্ধ স্বল্প সঞ্চয় বা এমআইএসের টাকা তোলা। ম্যাচিউরিটির পরও মিলছে না টাকা। তাই রীতিমতো বিপাকে গ্রাহকরা। তাঁরা শুধু অবাক হয়ে বলছেন, এমন বেহাল পরিকাঠামো ডাক বিভাগের!